Battalia de Alfarrobeira

Le Battalia de Alfarrobeira esseva le incontro inter le juvene rege
Alphonso V (in portugese: Afonso V) e le Infante Dom Petro (portugese: Dom Pedro o O Infante Pedro, Duque de Coimbra) su oncle, le 20 de maio de 1449,
juxta al riviera de Alfarrobeira, in Vialonga, proxime a Alverca.
In le principio del anno 1448, recommendate per su oncle bastardo
Alphonso, Duce de Braganza, per le Conte de Ourém e per
le archiepiscopo de Lisbona, decideva Alphonso V appartar
del governamento del regno, a su oncle, que abandonava le
corte, sub pretexto de administration de su
terras e installava se in le casa ducal de Coimbra.

Le intriga habeva effecto in le spirito del monarcha que no
attendeva le tentativas de reconciliation ni del proprie
Dom Petro, qui scribeva le renovante su obedientia
e defendente se del calumnias, ni del Infante
Dom Henrico e del Conte de Avranches, qui habeva pretendite
evitar le drama.

Le rege scribe a final de iste anno al Duce de Braganza
requirente le al corte mais accompaniate de escorta un vice
que ille tenerea que intersecar le terras de Coimbra.
Dom Petro, sapente de le venita de su inimico,
prohibe le passar per su terras e es considerate
subjecto disloyal al rege. Depost publica se
edictos contra le Infante e su alliatos e le
rege attacca, con su truppas, in le tentativa
de submitter les, installante se in Santarém;
al mesme tempo Dom Petro descende de Coimbra
in direction a Lisbona e incontra le truppas
regal in le loco de Alfarrobeira, in Vialonga.

Initiate le battalia, le truppas del monarcha es victoriose
e le Infante decede in le combatto e con ille plure
fidalgos qui accompaniava le, inter illes
su "bracio dextre", Dom Alvaro Vaz de Almada.

Esseva general le reprobation europee, ante le conducta
de Alphonso V, e Dona Elizabetha de Portugal,
Duchessa de Borgonia, recipe in le corte de Borgonia le
nepotes orphano Dom Jaime, depost archiepiscopo de
Lisbona e cardinal, Dom Petro, depost Conte de Barcelona,
Dom Johannes, futuro prince de Antiochia e Dona Elizabetha.

In summario, Alfarrobeira representa le triumpho del
currente seniorial super le principio de centralisation
regal que jam annuncia le Etate Moderne. Nonobstante,
on debe rememorar que iste conflicto, in parte,
esseva un conflicto contemporanee inter duo
grande casas seniorial, Coimbra y Braganza, in un
disputa originate in le initios del Regentia,
pauc depost de le morte del Rege Eduardo.

Categoria:Historia militar